El director de l'Agència de Residus de Catalunya, Josep Maria Tost i el subdirector general d'Intervenció i Qualificació Ambiental del Departament de Territori i Sostenibilitat, Pere Poblet, van inaugurar l'acte i van presentar el document de treball del Programa català d'ecodisseny (ECODIScat) 2011-2015.
A continuació es donà pas a la ponència "Present i futur de l'ecodisseny" a càrrec d' Ivan Capdevila, director tècnic de l'Estudi Ramón Folch i Associats, SL, que ha col·laborat en l'elaboració del primer esborrany del Programa català d'ecodisseny 2011-2015.
Al llarg de la seva exposició, el ponent ha presentat pinzellades de les actuacions públiques i privades, que s'han fet a Catalunya i al nostre entorn europeu, orientades a ecodissenyar productes o serveis, és a dir, a tenir en compte els aspectes ambientals, en el moment de definir i conferir les propietats i característiques que tindrà un nou producte o servei.
Un dels exemples que en els darrers anys ha tingut més popularitat i comprensió, per part del públic en general, ha estat classificar algunes tipologies de productes en funció de la seva eficiència elèctrica.
Aquesta classificació es realitza mitjançant l'etiqueta d'eficiència energètica.
L'aplicació de l'ecodisseny consisteix en una nova manera de dissenyar, implementant el principi de millora continua que, a més de conferir un millor comportament del producte o servei al llarg de tota el seu cicle de vida, pot comportar millores econòmiques al llarg del seu procés de producció, així com per a l'usuari final.
La comparació entre aquests dos vehicles és:
En aquests moments es donen més condiciones per fer una aposta en la qual molts factors alteren el resultat, i no només en termes de contaminació, sinó d'eficiència energètica total, per exemple menys pes, menys consum.
En altres casos, el cas d'èxit és conseqüència d'una aposta personal:
L'objectiu d'aquesta empresa, per al 2020, és obtenir un producte en un cicle tancat.
Hores d'ara han reduït el consum de petroli en un 60% del que consumien en 1995, així com la petjada ecològica en el residu de carboni.
A la situació energètica a Catalunya li cal un plantejament similar, el 97% de l'energia primària que consumin la importem, i les fonts són: 48% petroli, 23% gas, 22% nuclear i 4% la resta.
L'energia suposa per a Espanya el 5,5% del PIB, cosa que produeix un increment de l'índex dels preus industrials i la pèrdua de competitivitat.
Hi ha iniciatives locals que ja han començat a introduir el concepte i també són casos d'èxit:
A la segona part de la sessió, Maria José Sarrias, cap del Servei de Qualificació Ambiental presenta el document base per elaborar el programa català d'ecodisseny 2011-2015 que inclou alguns antecedents històrics.
La normativa europea va començar a donar impuls al reciclatge dels envasos, va continuar amb els paràmetres ambientals per als vehicles, per passar a l'ecodisseny dels aparells electrònics i arribar a la regulació dels residus.
De manera paral·lela, s'han produït avenços en la regulació i restricció de substàncies i preparats químics, mitjançant la regulació europea REACH.
Darrerament, la UE està donant impuls a les etiquetes de les categories ecològiques, en particular, ha demanat els experts del Govern de Catalunya perquè aportin la seva experiència en l'etiqueta ecològica en aparells d'estalvi d'aigua.
El Pla de l'energia 2006-2015 té molts aspectes d'ecodisseny, cal remarcar que l'ICAEN està col·laborant en el nou Pla de l'energia i canvi climàtic, que dóna cabuda a aquests aspectes.
L'objectiu del futur Programa català d'ecodisseny (ECODIScat) 2011-2015 és ajudar a les empreses a internalitzar els aspectes ambientals en els seus processos productius, sobretot, en la fase de disseny de productes i serveis, aprofitant l'oportunitat que ofereixen aquests aspectes en la reducció de costos, atribució de valors afegits als seus productes i, per tant, en avantatges competitius.
Així mateix, vol establir els mecanismes per a conscienciar la ciutadania a realitzar un consum més sostenible.
El Programa català d'ecodisseny estableix les línies mestres d'actuació que han de permetre al Departament de Territori i Sostenibilitat promoure un mercat més sostenible a Catalunya.
El Govern dóna suport a aquestes polítiques mitjançant el Decret 342/2011, de reestructuració del Departament de Territori i Sostenibilitat, el qual atribueix a la Direcció General de Qualitat Ambiental la funció de "realitzar propostes i estudis sobre l'anàlisi del cicle de vida i l'ecodisseny".
També cal remarcar que el Pla de Govern 2011-2014, de 3 de maig de 2011, en el seu punt 6.4 de sostenibilitat ambiental i valoració dels espais naturals i la biodiversitat, estableix entre altres:
El Programa, que inclou tant la producció i el consum de productes i serveis produïts a Catalunya com el consum de productes i serveis distribuïts a Catalunya, s'estructura en dos grans eixos:
L'ecodisseny situa la sostenibilitat de manera central en l'acció projectiva i productiva a través de diverses estratègies a aplicar en les diferents fases del cicle de vida del producte o servei:
La Direcció General de Polítiques Ambientals:
Una reflexió més general de la sessió ha estat que no cal pensar solament en exemples de petita escala, en casos d'èxit d'abast reduït, sinó que grans empreses o bé productes universalment implantats que tenen una petjada ecològica molt gran, per exemple els electrodomèstics, han millorat i encara ho poden fer més des del punt de vista del seu comportament ambiental.
Per a més informació: www.gencat.cat/mediamb/ecodisseny
Per saber-ne més: Maria José Sarrias i Enric Pueyo